open-index/open-wikipedia-markdown huggingface dataset:
Würzborg

**Würzborg** is en kreisfree Stadt in dat Bundsland Bayern, Bezirk Unterfranken. De Stadt is Seet van de Regeeren Unterfranken un van den Landkreis Würzborg, aber ok Bischopsseet van de röömsch-kathoolsch Diözese Würzborg. Se liggt an den Stroom Main.

De Universitätsstadt hett 126.010 Inwahner (Stand: 2016) up en Flach van 87,63 km² un is dormit nah München, Nürnbarg, Augsborg, Regensborg un Ingolstadt de sössgröttste Stadt van Bayern. De Stadt is en van 23 Böverzentren van Bayern un is in 13 Stadtbezirke mit 25 Stadtdeelen ünnerdeelt. 

## Historie
704 wurr Würzborg eerstmals as „Castellum Virteburch“ in en Oorkunn nömmt un kunn so 2004 dat 1300-johrige Stadtjubiläum fiern. All in dat Middelöller weer Würzborg en wertschaplich un geistlich Zentrum, wurr in’n Tweeten Weltkrieg aber düchtig beschädigt un ansluutend weer gröttstendeels nee upboot. De in’n Krieg swoor beschädigte un ansluutend ok weer upboot Würzborger Residenz mit Hoffgorden un Residenzplatz wurr 1981 in dat UNESCO-Weltkulturarv upnommen. Se weer nah den Akener Dom dat tweet düütsch Bowark up de List. 

## Bekannt Lüüd ut de Stadt
* Frank Baumann (*1975), Footballnatschonalspeler
* Franz Halder (1884-1972), Heeresoffizier in’n Tweeten Weltkrieg
* Werner Heisenberg (1901-1976), Physiker un Nobelpriesdräger
* Martina Nöth (*1974), Schrieversche
* Karl Wien (1906-1937), Bargstieger

## Galerie

Wuerzburg-von Festung-30-Alte Bruecke-Neumuenster-Altes Rathaus-Kiliansdom-2007-gje.jpg
Wuerzburg-Alte Bruecke-08-Statue Josef von Nazaret-Altes Rathaus-Kiliansdom-2007-gje.jpg
Wuerzburg-Residenzplatz-04-2007-gje.jpg
Wuerzburg-Residenz-Westfassade-02-2007-gje.jpg
Wuerzburg-Residenz-Parkfassade-32-2007-gje.jpg
Wuerzburg-Stift Haug-04-2007-gje.jpg
Wuerzburg-Stift Haug-12-zum Altar-2007-gje.jpg
Wuerzburg-Festung Marienberg-04-2007-gje.jpg
Wuerzburg-Festung Marienberg-Burghof-08-2014-gje.jpg
Wuerzburg-Festung Marienberg-Fuerstengarten-24-Marienturm-2014-gje.jpg


## Weblinks
* Website van de Stadt Würzborg
Pollen

De **Pollen** (lat. pollen = bannig fien Mehl, Mehlstoff) oder **Blötenstoff** is en Masse, de na Mehl laten deit. Tostanne brocht warrt se in de Stoffblöder vun de Saatplanten. Bestahn deit he ut de Pollenkorns (Mikrosporen). Vun’e Spraken her is Pollen en Sammelnaam; een enkelte Mikrospore is nich „een Pollen“, man een Pollenkorn. 
Dat Pollenkorn kummt tostanne, wenn sik de Zellen bi en Meiose deelt. Vundeswegen hett dat bloß een eenfachen Sett Chromosomen un is also haploid. So is dat to verglieken mit de Spore vun Moss un Slangenkruud. Um de Pollenkorns löppt Zellwand umto, de kann wat uthollen. To’n Deel besteiht se ut Sporopollenin. Wenn se freesett weert, hefft sik de Pollenkorns al to männliche Kiemzell-Dregers (Gametophyten) entwickelt. Se weert dorfor bruukt, männliche Kiemzellen (Gameten) na de wieflichen Geslechtsorgane hentobringen un so dat Bestüven un Befruchten in Gang to bringen. 

## Belege
Martin-Luther-Krankenhuus

**Martin-Luther-Krankenhuus** betekent

* Martin-Luther-Krankenhuus, Krankenhuus in Berlin,
* Martin-Luther-Krankenhuus, Krankenhuus in Sleswig,
* Martin-Luther-Krankenhuus, Krankenhuus in Wattsche,
* Martin-Luther-Krankenhuus, Krankenhuus in Zeven.
Hogenlucht (Burweg)

**Hogenlucht** () is en Oortsdeel von dat Dörp Burweg in de Gemeen Burweg (Samtgemeen Olendörp-Himmelpoorten) in’n Landkreis Stood, Neddersassen.

## Geografie

De Oort liggt in de Masch von de Oost direkt achtern Diek un güntsied de Windmöhl von Heckthusen.

De Naveröörd sünd Wisch in’n Noorden, Neeland-Vörwark in’n Noordoosten, Host un Bredenwisch in’n Oosten, Burweg in’n Süüdoosten, Blomendol in’n Süüdwesten un Heckthusen in’n Westen.

## Historie

De Hüüs in Hogenlucht sünd an de Fährstell von de Fähr över de Oost boot worrn. Dat Fährhuus sülvs weer aver op de Heckthüser Sied bi de Möhl.

### Verwaltungsgeschicht

De Oort hett vör 1885 to’n Kloosterbezirk Himmelpoorten in dat Amt Himmelpoorten tohöört. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn.

De Oort hett al jümmer bi de Gemeen Burweg mit bihöört, de mit de Gemeenreform in Neddersassen an’n 1. Juli 1972 dör dat Tohoopgahn mit Bossel un Blomendol nochmaal düüdlich grötter worrn is.

### Inwahnertall

### Religion

Hogenlucht is evangeelsch-luthersch präägt un höört to dat Kaspel von de Petrus-Kark in Host.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

För Hogenlucht is de freewillige Füürwehr Burweg mit tostännig.

### Verkehr

An Hogenlucht langs löppt de Bundsstraat 73, de in’n Noordwesten na Heckthusen un över Hemmoor/Basbeek/Warstood na Cuxhoben geiht un in’n Süüdoosten över Burweg un Himmelpoorten na Stood.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 18 Kilometer in’n Süüdoosten von Hogenlucht an de B&nbsp;73.

De nächste Bahnhoff is knapp twee Kilometer wied weg in’n Westen de Bahnhoff Heckthusen an de Nedderelvbahn von Cuxhoben na Hamborg. De Bahnlien geiht knapp een Kilometer in’n Süden von Hogenlucht mit de Iesenbahnbrügg Heckthusen över de Oost.

## Footnoten
Neetze

**Neetze** is de hoochdüütsche Naam von

* Neetz, Oort in de Gemeen Neetz in’n Landkreis Lümborg, Neddersassen,
* Neetz, Stroom in Neddersassen.
Gemeen Zeven

**Zeven** () is en Gemeen mit den Status von en Stadt in de Samtgemeen Zeven in’n Landkreis Rodenborg in Neddersassen mit .

De Hauptoort von de Gemeen un Seet von de Verwaltung is de Oort Zeven. Tosätzlich höört to de Gemeen aver ok noch en Reeg annere Öörd mit to: Badenst (mit Baadmöhlen un Övelgünn), Brauel, Brümmerhoff (mit Hemel), Brüttendörp, Olendörp un Wist (mit Hoffkoh, Osenhorst un Bahnhoff Elsdörp).

## Geografie

De Gemeen liggt op de Zevener Geest an de Oost.

De Navergemenen sünd Heeßel in’n Noordoosten, Elsdörp in’n Süüdoosten, Jeem in’n Süden, Büls un Karktimk in’n Süüdwesten un Oostereis un Seedörp in’n Noordwesten.

## Historie

De Gemeen Zeven is mit de Gemeenreform in Neddersassen an’n 1. März 1974 ut de olen Gemenen Badenst, Brauel, Brümmerhoff, Brüttendörp, Olendörp, Wist un Zeven tohoopleggt worrn.

### Inwahnertall

## Politik

### Stadtraad

;Liddmaten:
* 2016:
*: CDU: Angela van Beek, Michael Butt, Anette Fahjen, Rolf Grabowski, Jens Heidemann, Hans-Joachim Jaap, Thomas Kalkau, Hans-Peter Klie, Joachim Meinke, Thomas Meyer, Anke Reinert, Rudolf Roose, Simon Tewes, Joachim Tietjen, Jan Tobias Wendelken, Norbert Wolf
*: SPD: Manfred Block, Hans-Jürgen Budde, Ute Gudella-de Graaf, Maika Mätze, Manfred Poburski, Michael Solty, Detlef Tiedemann, Hendrik Tijink
*: FDP: Elke Brandes
*: Gröne: Ragnar Kaesche, Claudia Oetinger, Jens Petersen, Birgit Wiesner
*: WFB: Hans Günter Krauskopf, Karin Menzel

### Börgermeesters

### Wapen

Dat Wapen hett en pielliek spleten Schild, dat in de rechten Hälft (ut Sicht vun den Schilddräger) dat Wapenteken vun’t olle Arzstift Bremen wiest, dat krüüzte Slötelpoor, un in de linken Hälft den Schuulhilligen vun Zeven, den hilligen Veit (Sankt Vitus). Dat krüüzte sülverne Slötelpoor liggt op en root Feld, de Hillige Vitus mit en Hilligenschien steiht in en geel Feld in en Öölketel, driggt rode Kledaasch un hett in de rechten Hand en Palmtwieg un in de linken en Book. Ünner dat Wapenschild höört en Band mit de Inschrift *Stadt Zeven*.

### Partnerschoppen

De Gemeen hett Partnerschoppen mit de Stadt Skara in Sweden (siet 1987), mit Lieksa in Finnland (siet 1995) un mit Ringwood in Grootbritannien (siet 1990).

### Ehrenbörgers

Zeven hett betherto dree Lüüd to Ehrenbörgers maakt:

* Fritz Busse (1912–1989), Kommunalpolitiker
* 2005: Willi Schönfelder (1918–2011), Kommunalpolitiker
* 21. Februar 2014: Hans-Herlof Hardtke (* 1939), Ünnernehmer

## Literatur

* Stadt Zeven (Rutgever): *Zeven – Kloster · Flecken · Stadt*. Verlag J. F. Zeller, Zeven 1980

## Footnoten



## Weblenken

* Websteed von de Gemeen (hoochdüütsch)
Hamme

**Hamme** betekent

* Hamme, Stadt in Belgien,
* Hamme, Stadtdeel von de Stadt Baukem, Noordrhien-Westfalen.

Dat is ok de hoochdüütsche Naam von

* Hamm, Stroom in Neddersassen.

**Hamme** is de Familiennaam von

* Helgo Meyer-Hamme (* 1942), düütschen Mediziner,
* Hermann von Hamme, düütschen Doomherr,
* Jean Van Hamme (* 1939), belgischen Schriever,
* Johannes Meyer-Hamme (* 1975), düütschen Geschichtsdidaktiker un Historiker,
* Meinhart von Hamme, düütschen Landsknechtsföhrer,
* Peter von Hamme (1880–1936), düütschen Maler,
* Tymmo von Hamme, Borgherr in Lüttensee.
Meh

**Meh** betekent

* Meh, Beek in Neddersassen, de bi Brobargen in de ünnere Oost münnt,
* Meh, Beek in Neddersassen, de bi Zeven in de bövere Oost münnt,
* Meh, Eenheit, de in dat ole Ägypten bruukt worrn is.
Fulenhoff

**Fulenhoff** () is en Oort in de Gemeen Balje (Samtgemeen Noordkeden) in’n Landkreis Stood, Neddersassen.

## Geografie

De Oort liggt in de Masch von de Ünnerelv. Dat Water ut dat Rebeed warrt aver na Süden na dat Wisch-Fulenhöver Fleet afföhrt, dat in de Oost münnt.

De Naveröörd sünd Balje in’n Noorden, Riddershusen, Baljerdörp un Eggerkamp in’n Süüdoosten, Süderdiek in’n Süden, Feldhoff, Kukenbüttel un Hörn in’n Süüdwesten, Nalje in’n Westen un Elvdiek in’n Noordwesten.

## Historie

Fulenhoff is ok vondaag noch stark von de Bueree präägt.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Fulenhoff in’n Kanton Freeborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Balje in’n Kanton Freeborg.

De Oort hett vör 1852 to dat Kaspel Balje von dat Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Kreis Stood worrn.

De Oort hett fröher de Hauptmannschop, de Buurschop un de Gemeen Fulenhoff billt, de later Deel von de Gemeen Balje worrn is.

To de Buurschop hebbt blangen Fulenhoff sülvs düsse Öörd tohöört: Süderdiek, Wisch, Möhlenwisch, Oostendiek, dat Karkdörp Balje un Elvdiek.

### Inwahnertall

Oort:

Buurschop:

### Religion

Fulenhoff is evangeelsch-luthersch präägt un höört to dat Kaspel von de Marienkark in Balje.

För de Kathoolschen is de Hillig-Krüüz-Kark in Oterndörp tostännig.

## Weertschop un Infrastruktur

För Fulenhoff is de freewillige Füürwehr Balje mit tostännig.

### Verkehr

Fulenhoff is över lüttjere Weeg an de *diekstraat* un an de *Bahnhoffstraat* (Kreisstraat 7) anslaten. De K&nbsp;7 löppt in’n Süden an de Landsstraat 111, de in’n Süüdwesten över Süderdiek un Hörn na Geversdörp un in Dingwöörden bi Neehuus an de Bundsstraat 73 ran löppt un in’n Süüdoosten na Krummendiek, Freeborg un Wischhoben.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 35 Kilometer in’n Westen von Fulenhoff an de B&nbsp;73.

De nächste Bahnhoff is so bi twölv Kilometer wied weg in’n Süüdwesten de Bahnhoff Kumbarg an de Nedderelvbahn von Cuxhoben na Hamborg.

## Footnoten
Krummendieker Wettern

De **Krummendieker Wettern** is en 8,06&nbsp;Kilometer langen Waterloop in Keden in de Landkreise Stood un Cuxhoben, de güntsied den Snook in de Oost münnt.

Dat is keen natürlichen Waterloop. De Wettern is anleggt worrn, üm dat Water ut Delen von dat Rebeed von de Gemenen Krummendiek un Balje aftoföhren. Düt Rebeed liggt in de siede Masch von de Ünnerelv.

Dat Afströömrebeed is in’n Noorden begrenzt dör den olen Diek von de Elv, in’n Oosten dör de Straten *Wegfährels*/*Ne’e Schossee* un in’n Süden dör den Stratentog *[[Hogenlucht]]* un *[[Wetterdiek]]* bet na’n *Bremer Stieg* un denn na’n *Seeweg*. De Westgrenz liggt en Stück in’n Westen von’n Stratentog *Bahnhoffstraat*/*Landstraat*/*Neenslüser Straat*. Westlich dorvon geiht dat Water na dat Wisch-Fulenhöver Fleet. Dat Water in’n Noorden von’n olen Elvdiek flütt över’n süüdlichen Sielgraven af, in’n Oosten över dat Freebörger Slüsenfleet, in’n Süüdoosten över dat Wischhobener Slüsenfleet un in’n Süden över dat Neensee’er Slüsenfleet.

De Wettern föhrt also Water af ut düsse Öörd:
* von Krummendiek allens utbenahmen Stellenfleet, Schosseehoff un Kamp,
* von Balje de Öörd Bredendiek, Eggerkamp, Elvdiek-Oost, Baljerdörp, Hünkenbüttel, Süderdiek-Oost, Riddershusen, Rosenkranz,
* von Geversdörp de Öörd Wetterdiek, Portshemm, Olendecken un Neenslüüs.

## Footnoten
Wettern

En **Wettern** (dat Woord kummt ok in verscheden Varianten vör: *Wetter*, *Weddern*, *Wedder*) is en künstlichen Waterloop in de Maschen, de as Vörfloter dat Water na en grötteren Stroom afföhren schall.

Deelwies sünd ok natürliche Waterlööp, de al vörhannen weren, von’n Minsch to Wettern utboot worrn. Bispelen sünd de Brookwettern in de Veerlannen, de Haschenfleter Wettern bi Stood un de Kamprittwettern in de Wilstermasch.

Dat Anleggen von Wettern is in dat 11./12. Johrhunnert mit hollandsche Kolonisten in de Hollerkolonisatschoon na Noorddüütschland kamen. Wettern gifft dat vör allen in de Wersermaschen (ünner annern Blockland, an de Ochtem) un in de Elvmaschen (Hadeln, Keden, Oolland, Elvmaschen bi Horborg un Winsen bet Lümborg, Seestermüher Masch, Haseldörper Masch, Wilstermasch, Veerlannen) in Neddersassen, Hamborg un Sleswig-Holsteen. Aver Wettern sünd ok bet in de Oltmark to finnen.

An de Steed, an de en Wettern in en Stroom münnt, gifft dat mehrstendeels en Schöppwark. Dat Schöppwark verhinnert, dat bi Flood Water ut den Stroom in de Wettern drückt. Tosätzlich pumpt dat Schöppwark Water ut de Wettern in’n Stroom, wenn de Vörflood nich utreckt, üm dat Water loostowarrn.
Peter Oppegard

**Peter Allen Oppegard** (* 23. August 1959 in Knoxville, Tennessee) is en ehmalger US-amerikaansch Ieskunstlöper, de in’n Paarloop antreeden is. Nah sien aktiv Loopbahn weer he Ieskunstlooptrainer.

Toeerst weer sein Looppartnerin Vicki Heasley, af 1985 weer dat denn Jill Watson. Mit hör wurr he in de Johren 1985, 1987 un 1988 wurrn se US-amerikaansch Meester. Van 1985 bit 1988 hemm de beid an Ieskunstloop-Weltmeesterschapen deelnommen, un dorbi 1987 in Cincinnati achter de sowjeetsch Paaren Jekaterina Gordejewa un Sergei Grinkow as ok Jelena Walowa un Oleg Wassiljew de Bronzemedaille wunnen. Dat glieker Ergevnis hemm Oppegard und Watson ok bi de Olympisch Spelen 1988 in Calgary reckt.  

Nah dat Enn‘ van sien aktiv Loopbahn 1988 wurr de 1,83 m groot Oppegard Trainer. Sien Schöler hemm bitlang teihn natschonale Meestertitel wunnen. Siet Oktober 2010 traineert he Kim Yu-na in dat East West Ice Palace in Kalifornien. 

Oppegard is mit Karen Kwan, de Süster van Michelle Kwan verheiraadt. Dat Paar hett twee Döchter.

## Weblinks
* Peter Oppegard in de Datenbank van Sportsreference.com (engelsch)
Oppegard

**Oppegård** betekent

* Kommun Oppegård, Kommun in de Provinz Akershus, Noorwegen,
* Oppegård, Oort in de Kommun Løten, Provinz Hedmark, Noorwegen.

**Oppegard** is de Familiennaam von

* Karen Oppegard (* 1978), US-amerikaansche Ieskunstlöperin,
* Peter Oppegard (* 1959), US-amerikaanschen Ieskunstlöper.
Samtgemeen Zeven (1965–1974)

De **Samtgemeen Zeven** () weer en Rebeetsverband in’n Süden von’n Landkreis Bremervöör. De Samtgemeen is 1965 ut de Gemenen Bokel, Brümmerhoff, Brüttendörp, Jeem, Olendörp, Wehldörp un Zeven billt worrn.

Mit de Kommunalreform in Neddersassen von’n 1. März 1974 is de Samtgemeen denn wedder oplööst worrn. Ok de Samtgemenen Heeßel un Elsdörp sünd oplööst worrn. De Gemenen, de in düsse Samtgemenen organiseert weren, sünd to gröttere Gemenen tohoopfaat worrn, de wedder de ne’e un gröttere Samtgemeen Zeven billt hebbt, de bet vondaag besteiht.

## Samtgemeenraad

De Samtgemeenraad harr 18 Maten.

## Samtgemeendirekters

* Friedrich Kuhlmann
Möhlenwisch

**Möhlenwisch** () is en Hoff in de Gemeen Balje (Samtgemeen Noordkeden) in’n Landkreis Stood, Neddersassen.

De Hoff höört polietsch un von de Kark her na Balje, is aver geograafsch un verkehrstechnisch dichter bi Geversdörp.

## Geografie

De Hoff liggt in de Masch von de Oost direkt achter’n Diek. Direkt bi’n Hoff münnt dat Möhlenwischer Fleet in de Oost.

De Naveröörd sünd Hörn un Kukenbüttel in’n Noorden, Wisch (to Balje) in’n Noordoosten, Wisch (to Geversdörp) un Neenslüüs in’n Süüdoosten, Snook, Marn un Neenseebagen in’n Süden, Geversdörp in’n Süüdwesten un Itzwöörden in’n Westen.

## Historie

### Verwaltungsgeschicht

De Oort hett vör 1852 to dat Kaspel Balje von dat Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Kreis Stood worrn.

De Hoff hett fröher to de Buurschop un Gemeen Fulenhoff mit tohöört, de later Deel von de Gemeen Balje worrn is.

### Inwahnertall

### Religion

Möhlenwisch is evangeelsch-luthersch präägt un höört to dat Kaspel von de Marienkark in Balje.

För de Kathoolschen is de Hillig-Krüüz-Kark in Oterndörp tostännig.

## Weertschop un Infrastruktur

För Möhlenwisch is de freewillige Füürwehr Balje mit tostännig.

### Verkehr

De Straat langs den Diek von de Oost, an de Möhlenwisch liggt, löppt in’n Westen na Itzwöörden an de Landsstraat 111 un in’n Oosten na Neenslüüs an de Kreisstraat 26/K&nbsp;6. De K&nbsp;6 föhrt bi Süderdiek ok an de L&nbsp;111. De L&nbsp;111 löppt von Itzwöörden in’n Süüdwesten na Geversdörp un in Dingwöörden bi Neehuus an de Bundsstraat 73 un in’n Oosten över Hörn, Süderdiek un Balje na Krummendiek un Freeborg.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 30 Kilometer in’n Westen von Möhlenwisch an de B&nbsp;73.

De nächste Bahnhoff is so bi söven Kilometer wied weg in’n Süüdwesten de Bahnhoff Kumbarg an de Nedderelvbahn von Cuxhoben na Hamborg. Von 1899 bet 1932 hett dat ok op de Kedener Kreisbahn Personenverkehr geven. De Bahnhoff Itzwöörden leeg in düsse Tied good een Kilometer in’n Westen.

## Footnoten
Sellhoop

**Sellhoop** () is en lütten Oort in de Gemeen Heeßel (Samtgemeen Zeven) in’n Landkreis Rodenborg, Neddersassen.

De Oort höört al von öllers bi Wens mit bi.

## Geografie

De Oort liggt op de Zevener Geest. Dat Water ut dat Rebeed flütt över’n Fallohbeek na de Twiest hen af.

De Naveröörd sünd Wens in’n Noorden, Wangersen in’n Noordoosten, Steddörp un Braak in’n Süüdoosten, Bötzen in’n Süden, Heeßel un Meinst in’n Süüdwesten un Bohnst in’n Westen.

## Historie

### Verwaltungsgeschicht

De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg.

De Oort weer von öllers Deel von de Gemeen Wens. De Gemeen Wens is an’n 1. März 1974 mit de Gemeenreform in Neddersassen Deel von de Gemeen Heeßel worrn.

### Inwahnertall

### Religion

Sellhoop is evangeelsch-luthersch präägt un höört to dat Kaspel von de Viti-Kark in Heeßel.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

För Sellhoop is de freewillige Füürwehr Wens mit tostännig.

### Verkehr

An Sellhoop löppt de Kreisstraat 120 langs, de in’n Noorden över Wens un Viehbrook na Kohlenhusen geiht un in’n Süden bi Bötzen an de Landsstraat 124 ran. De K&nbsp;120 warrt in Sellhoop krüüzt von de K&nbsp;134, de in’n Westen över Bohnst na Tzassenholt löppt un in’n Oosten na Steddörp an de L&nbsp;124. De L&nbsp;124 wedder föhrt in’n Noordoosten över Wangersen un Ohlers na Harsfeld un Stood un in’n Süüdwesten na Heeßel un Zeven an de Bundsstraat 71.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so 14 Kilometer in’n Süüdoosten von Sellhoop an de L&nbsp;130.

De nächste Bahnhoff is so bi 16 Kilometer wied weg in’n Noordoosten de Bahnhoff Bargst an de Bahnlien Bremerhoben–Buxthu.

## Footnoten
Bordeaux

**Bordeaux** [] (okzitaansch *Bordèu*) is en Stadt in’n Süüdwesten van Frankriek. Se is en Universitätsstadt un politisch, wertschaplich un geistig Zentrum van de Gegend. 

Hör Inwahner nömmt sück sülvst *Bordelais*. Bekannt is de Stadt dör den Bordeauxwien un hör Kööken, aber ok dör hör bolich un kulturell Arv. Bordeaux is Seet van den Arzbischop van Bordeaux, van de Präfektur van dat Département Gironde un Hööftstadt van de Region Nouvelle-Aquitaine. Se hett ok den Roop van en heimlich Hööftstadt van Frankriek, wat mit doran licht, dat se wiels Invasionen dör Düütschland in vergangen Tieden, tatsächlich ok Regeerensseet weer. 

Bordeaux an sück hett 249.712 Inwahner (Stand: 1. Januar 2015) up en Flach van 49,36 km². De engere Ballungsruum Bordeaux kummt aber up rund 720.000 Inwahner, dorto hörrn denn aber ok 26 umliggen Kommunen, de in den Kommunalverband Bordeaux Métropole organiseert sünd.

Disse Verband is aber ok weer en Deel van en Agglomeratschoon, de den wiederen Intoogberiek mit all tosommen 51 Kommunen umfaat un de dat up meest 840.000 Inwahner bringt. Bordeaux is dormit de gröttste Stadt in dat Département Gironde un de Region Aquitanien un de negentgröttste Stadt in Frankriek.  

Bordeaux liggt etwa 45 Kilometer van den Atlantik entfernt, an den Stroom Garonne, de sück in en wieden Bagen (as en Maandsichel) dör de Stadt treckt. Dordör kreeg de Stadt ok den Binaam  *Port de la lune (Haben van den Maand)*. Wenige Kilometer stroomafwärts vereenigt sück de Garonne mit den Stroom Dordogne to den över 70 Kilometer langen Münnenstrichter *[[Gironde (Ästuar)|Gironde]]*. So kummt dat, dat man in de Stadt sogor Ebbe un Floot hett, wobi de Stroompegel um 4 bit 5 Meter anstiegen und fallen deiht. 

## Historie
De Stadt geiht up en keltisch Siedlung ut dat 3. Johrhunnert vör Chr. torüch, de nahderhen ünner de Römer *Burdigala* nömmt u nto de Hööftstadt van de Provinz Aquitania maakt wurr. In disse Tiet wurr Bordeaux mächtig, wat mehrere hunnert Johren anhollen dee. Oorsaak weern ok doormals all de Wienbo un ok de günstig Laag as Seehaben. Da dorum liggen Umland dörg eegentlich nich för en Besiedlung. Dor weer völ Sump - dat aquitaansch Woort *burd* steiht för *Sump* – un weer van Malaria versüükt. Bordeaux is somit en Bispeel för en Stadtgrünnen ut Strategie. 

De Via Aquitania verbunn Bordeaux över Toulouse mit Narbonne, de öllere Via Agrippa verbunn de Stadt mit Lyon un dor mit de Zentren Augusta Treverorum, Colonia Claudia Ara Agrippinensium un Massilia. Nah Reiseberichten moot de Stadt dormals riek un prächtig ween hemm. Nah de Völkerwanderung mit Plünderungen und Verwüstungen weer dat denn aber ok vörbi. 

## Bekannt Lüüd ut de Stadt
* Francis Castaing (*1959), Radrennfohrer
* Pierre Gaviniès (1728-1800), Vigelienspeler un Komponist
* Georges Rayet (1939-1906), Astronom

## Weblinks
* Bordeaux – Frankreichs offizielle Website (düütsch)
* Website van de Stadt Bordeaux (franzööösch)
Bahnhoff Elsdörp

**Bahnhoff Elsdörp** () is en lütten Oortsdeel von Wist in de Gemeen Zeven (Samtgemeen Zeven) in’n Landkreis Rodenborg, Neddersassen.

## Geografie

De Oort liggt op de Zevener Geest. Dat Water ut dat Rebeed flütt över’n Osenhorster Beek na de Meh-Au hen af.

De Naveröörd sünd Frankenbossel un Rüspel in’n Noordoosten, Poitzendörp in’n Oosten, Elsdörp in’n Süüdoosten, Borg Elsdörp un Borgwall in’n Süden, Osenhorst un Wehldörp in’n Süüdwesten, Wehldörperholt in’n Westen un Brüttendörp un Wist in’n Noordwesten.

## Historie

De Oortsdeel Bahnhoff Elsdörp is in dat 19. Johrhunnert von Wist ut nee grünnt worrn un hett toeerst *Lütt Wist* heten. Eerst as 1906 de Bahnlien Bremervöör–Wasra in düssen Afsnidd anleggt worrn is, is de Bahnhoff för dat Dörp Elsdörp in Lütt Wist boot worrn. Sietdem is de Oort *Bahnhoff Elsdörp* nöömt worrn.

### Verwaltungsgeschicht

Dat Rebeed hett vör 1885 to dat Amt Zeven tohöört. Na 1885 weer dat in’n Kreis Zeven. 1932 is de Oort Deel von’n Kreis Bremervöör worrn un 1977 von’n Landkreis Rodenborg.

De Oort hett al jümmer to de Gemeen Wist mit bihöört. Düsse Gemeen is mit de Gemeenreform in Neddersassen an’n 1. März 1974 Deel von de Gemeen Zeven worrn.

### Inwahnertall

### Religion

Bahnhoff Elsdörp is evangeelsch-luthersch präägt un höört to dat Kaspel von de Allerhilligen-Kark in Elsdörp.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

För Bahnhoff Elsdörp is de freewillige Füürwehr Wist mit tostännig.

### Verkehr

Bahnhoff Elsdörp liggt an en lüttje Siedenstraat von de Landsstraat 131, de in’n Noordwesten över Wist na Zeven an de Bundsstraat 71 ran geiht un in’n Süüdoosten över Abbendörp un Hetzweeg na Scheeßl an de B&nbsp;75. De lüttje Straat, an de de Oort liggt, geiht in’n Süüdwesten wieder na Osenhorst un Wehldörp un dor ok an de B&nbsp;71. De B&nbsp;71 wedder föhrt in’n Süden na Rodenborg un in’n Noorden över Zeven na Sürsen un Bremervöör.

De nächste Autobahn is de Autobahn 1 (Afsnidd Hamborg–Bremen). De Opfohrt 48 Elsdörp liggt so twee Kilometer in’n Süüdoosten von Bahnhoff Elsdörp an de L&nbsp;131.

De nächste Bahnhoff is so bi 16 Kilometer wied weg in’n Süüdoosten de Bahnhoff Scheeßl an de Bahnlien Hamborg–Bremen. Op’n Bahnhoff an de Bahnlien Bremervöör–Wasra, na den de Oort den Naam kregen hett, hett dat von 1906 bet 1968 Personenverkehr geven.

### Scholen

De Kinner ut’n Oort gaht op de Grundschool Elsdörp.

## Literatur

* *Dorfchronik von Wistedt: mit seinen Ortsteilen Hofkoh, Osenhorst und Bahnhof Elsdorf im Wandel der Zeit.* 2013

## Footnoten
Brinke

**Brinke** is de Familiennaam von

* Georg Brinke (1887–1970), düütschen Heimaatforscher,
* Hieronymus Brinke (1800–1880), öösterriekschen Schriever.
Gemeen Elsdörp

**Elsdörp** () is en Gemeen in de Samtgemeen Zeven in’n Landkreis Rodenborg in Neddersassen mit .

Hauptoort von de Gemeen is Elsdörp. To de Gemeen höört tosätzlich de Oortsdelen Badenhorst, Bockhorst, Ehsdörp, Frankenbossel, Hatz, Nindörp, Poitzendörp, Rüspel un Volkens.

## Geografie

De Gemeen liggt op de Zevener Geest an de Oost.

De Navergemenen sünd Heeßel in’n Noorden, Groot Meckels un Homersen in’n Oosten, Scheeßl in’n Süden, Jeem in’n Süüdwesten un Zeven in’n Westen.

## Historie

De Gemeen Elsdörp is mit de Gemeenreform in Neddersassen an’n 1. März 1974 ut de olen Gemenen Ehsdörp, Elsdörp, Frankenbossel, Hatz, Rüspel un Volkens tohoopleggt worrn.

### Inwahnertall

## Politik

### Gemeenraad

;Liddmaten:
* 2016:
*: CDU: Andreas Bammann, Jens Behrens, Andreas Bellmann, Wilfried Brinkmann, Bernhard Brunkhorst, Carsten Heins, Anna-Lena Meyer, Bernhard Poppe
*: SPD: Annette Brüns, Heike Holsten, Jörg Peters
*: WFB: Jürgen Eckhoff, Udo Hastedt

### Börgermeesters

### Wapen

Dat Wapen vun Elsdörp is deelt un baven splitten. Baven links wiest dat Wapen  op blauen Grund en sülvernen Ridder mit en roden Schild, dat wedder en sülvern Krüüz wiest. Op de rechten Siet is en root Krüüz övern en roden Pokal op goldenen Grund to sehn. De ünnere Deel stellt en Borgmuer mit en sülvern Dörgang dor.

## Footnoten



## Weblenken

* Samtgemeen Zeven (hoochdüütsch)
* Gemeen Elsdörp (hoochdüütsch)
Georg Brinke

**Georg Brinke** (* 2. Juli 1887; † 31. August 1970 in Rüspel) weer en düütschen Schoolmeester un Heimatforscher.

Brinke is 1887 as Söhn von en Förster in Oberschlesien boren. Sien Vader is later na Wiegersen versett worrn un dor hett Brinke denn sien Kinnertied tobröcht. Brinke weer op de Präparandenanstalt in Deefholt un denn bet 1908 op dat Lehrerseminar Beers. Von dor is he as Schoolmeester an de Volksschool in dat Dörp Rüspel op de Zevener Geest wesselt. He weer as Schoolmeester för de dree Dörper Rüspel, Volkens un Nindörp tostännig. Brinke is bet to sien Rohstand in Rüspel bleven.

As Heimatforscher hett he ünner annern för de Deutsche Warte, de Sünndagsbilaag von de Zevener Zeitung un De Sood schreven. Privaat hett Brinke en Bibliotheek von mehr as 20.000 Böker tohoopsammelt.

An’n 12. April 1912 hett Brinke Alwine von Husen ut Hornborg freet. De beiden harrn veer Kinner.

In Rüspel is vondaag de *Georg-Brinke-Weg* na em nöömt.
Radevormwald

**Radevormwald** – kört: *Rade* – hörrt to de öldste Städte in dat Bergisch Land in Noordrhien-Westfalen mit 22.473 Inwahner (Stand: Dezember 2016) up en Flach van 53,86 km². Se is en Middelzentrum in‘n Oberbergischen Kreis. Siet den 24. Juli 2012 drocht Radevormwald offiziell den Titel *Stadt auf der Höhe*

Olt historsch Hüüs gifft dat dor so goot as nich. En Utnahm is dat 1772 boot Goornhuus in’n Rokokostil, dat den letzten Stadtbrand in dat Johr 1802 överstahn hett. Hüüd befind sück dat in den Stadtpark, de in Anlehnung an de Radevormwalder Partnerstadt Châteaubriant *Parc de Châteaubriant* nömmt wurrd. 

Radevormwald bedüüd „Rodung vor dem Walde“. De öllere Naam Rotha steiht för „Rodung“. De rütt Lichtung up den 400 m hohgen Höhentoog wurr anleggt, um in dat 6. un 7. Johrhunnert en befestigten Oort gegen anstörmen Sassen to booen.  

## Historie
Man nimmt an, dat in dat Johr 1050 de Oort eerstmals in en Oorkunn nömmt wurrn is. In dat 13. Jahrhundert hörr dat Karkspeel Radevormwald as Deel van dat Dekanat Lünsche to dat Arzbisdom Köln. 

Tüschen 1309 un 1316 kreeg Radevormwald de Stadtrechte tospraaken. 

## Weblinks
* Website van de Stadt
Lautner

**Lautner** is de Familiennaam von

* Christoph Alois Lautner (1622–1685), Geistlichen in Hotzenplotz,
* Georges Lautner (1926–2013), franzööschen Speelbaas,
* Helmut Lautner (* 1959), düütschen Psycholoog,
* John Lautner (1911–1994), US-amerikaanschen Architekt,
* Julius Georg Lautner (1896–1972), öösterriekschen Rechtswetenschopper,
* Taylor Lautner (* 1992), US-amerikaanschen Schauspeler.
Takei

**Takei** is de Familiennaam von

* George Takei (* 1937), US-amerikaanschen Schauspeler,
* Hiroyuki Takei (* 1972), japaanschen Mangateekner,
* Sankichi Takei (1896–1982), japaanschen Chemiker,
* Takuya Takei (* 1986), japaanschen Footballspeler,
* Yasuo Takei (1930–2006), japaanschen Kreditünnernehmer.

**Takei** betekent ok

* (7307) Takei, en Asteroid.
Thorson

**Thorson** is de Familiennaam von

* Charles Gustav Thorson (1890–1966), kanaadschen Cartoonist, Illustrater un Schriever,
* Linda Thorson (* 1947), kanaadsche Schauspelerin,
* Scott Thorson (* 1959), US-amerikaanschen Schausteller,
* Susanne Thorson (* 1981), sweedsche Schauspelerin,
* Thomas Thorson (1848–1915), US-amerikaanschen Geschäftsmann un Politiker.

Kiek ok bi: Thorsen, Thorsson.
Kaidiek

**Kaidiek** betekent

* en sieden Hülpsdiek,
* Kaidiek, Oort in de Gemeen Öderquart in’n Landkreis Stood, Neddersassen,
* Kaidiek, Oort in de Gemeen Oosten in’n Landkreis Cuxhoben, Neddersassen.
Kaidiek (Gemeen Oosten)

**Kaidiek** () is en lütten Oort in de Gemeen Oosten (Samtgemeen Hemmoor) in’n Landkreis Cuxhoben, Neddersassen. De Oort höört bi Isensee mit bi.

## Geografie

De Oort liggt in de Masch von de Oost. Na Oosten to liggt dat Kedener Moor. Dat Water ut dat Rebeed flütt över Fleten (ünner annern dat Grote Fleet) na de Oost hen af.

De Naveröörd sünd Isensee in’n Noorden, Schüttdamm in’n Süden un Nedderkögt un Överkögt in’n Westen.

## Historie

### Verwaltungsgeschicht

De Oort leeg vör 1852 in dat Gericht Oosten, ut dat 1852 dat Amt Oosten worrn is. 1885 is dat Deel von’n Kreis Neehuus worrn. 1932 is dat an’n Kreis Land Hadeln kamen un denn 1977 Deel von’n Landkreis Cuxhoben worrn.

De Oort höört von öllers bi de Buurschop un de Gemeen Isensee mit to. De Gemeen Isensee is an’n 1. Juli 1972 bi de Gemeenreform in Neddersassen mit Oosten un Olendörp to de ne’e Gemeen Oosten tohoopleggt worrn.

### Inwahnertall

### Religion

Kaidiek is evangeelsch-luthersch präägt un höört to dat Kaspel von de Petrus-Kark in Oosten.

För de Kathoolschen is de Karkengemeen Hillig Geist in Stood tostännig.

## Weertschop un Infrastruktur

För Kaidiek is de freewillige Füürwehr Oosten mit tostännig.

### Verkehr

Fröher hett Kaidiek en Parallelstraat to de Isensee’er *Landstraat* billt. Vondaag sünd de Hööv von Kaidiek aver all direkt an de *Landstraat* anbunnen. De *Landstraat* is gliektiedig de Kreisstraat 27. Se löppt in’n Noordwesten över Swartenmoor na Hasenfleet an de Landsstraat 113 un in’n Süden in Schüttdamm an de Bundsstraat 495. De B&nbsp;495 wedder föhrt in Süüdwesten över Oosten na Hemmoor/Basbeek/Warstood an de B&nbsp;73 un wieder na Loomst un Bremervöör un in’n Noordoosten na de Landsstraat 111 un na Wischhoben. 

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 34 Kilometer in’n Süüdoosten von Kaidiek an de B&nbsp;73.

De nächste Bahnhoff is so bi negen Kilometer wied weg in’n Süüdwesten de Bahnhoff Hemmoor an de Nedderelvbahn von Cuxhoben na Hamborg.

## Footnoten
Kaidiek (Gemeen Öderquart)

**Kaidiek** () is en Oort in de Gemeen Öderquart (Samtgemeen Noordkeden) in’n Landkreis Stood, Neddersassen. De Oort liggt as Stratendörp in Oost-West-Richt an de Straat mit’n sülven Naam.

Ok de Brookhoff liggt an’n Kaidiek.

## Geografie

De Oort liggt in de Masch von de Nedderelv in Keden. Na Süden to slütt sik dat Kedener Moor an, dat deelwies as Naturschuulrebeed Öderquarter Moor schuult is. Dat Water ut’n Süden von de Kaidieker Straat flütt över’n Wischhobener Moorkanaal na de Wischhobener Süderelv un dat ut’n Noorden von de Kaidieker Straat över dat Wischhobener Slüsenfleet ok in de Wischhobener Süderelv. Blots in’n Süüdwesten (süden de Kaidieker Straat un westen den *Brookweg*) flütt dat Water över dat Lüttje Tollwegfleet na dat Broker Fleet un de Oost hen af.

De Naveröörd sünd Klinten un Öderquart in’n Noorden, Feldhoff, Landsbrügg un Schinkel in’n Noordoosten, Hollerdiek un Döösmoor in’n Oosten, Brook in’n Süden, Bremerreeg un Tollboom in’n Süüdwesten, de Seeweg in’n Westen un de Gehrener Sietwenn un Hogenlucht in’n Noordwesten.

## Historie

### Verwaltungsgeschicht

De Oort hett vör 1852 to dat Kaspel Öderquart von dat Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Kreis Stood worrn.

Kaidiek weer fröher binnen dat Kaspel Öderquart opdeelt twüschen de Hauptmannschoppen Bentwisch, Klinten un Oosterenn-Öderquart. Later sünd ut de dree Hauptmannschoppen Buurschoppen worrn, de noch later all in de Gemeen Öderquart opgahn sünd.

### Inwahnertall

Bentwisch:

Klinten:

Oosterenn-Öderquart:

Allens tohoop:

### Religion

Kaidiek is evangeelsch-luthersch präägt un höört to dat Kaspel von de Johannis-Kark in Öderquart.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

För Kaidiek is de freewillige Füürwehr Öderquart mit tostännig.

### Verkehr

De Kaidieker Straat is in’n Westen de Kreisstraat 11 un in’n Oosten de Kreisstraat 12. An’n *Brookweg* is de Grenz twüschen K&nbsp;11 un K&nbsp;12. Dor knickt de K&nbsp;12 na Noorden af un löppt na Öderquart an de Landsstraat 113. De K&nbsp;11 münnt in’n Westen in de L&nbsp;113, de in’n Süüdwesten na Öberndörp föhrt (dor över de Oostbrügg Öberndörp un de K&nbsp;24 anslaten an de Bundsstraat 73). De K&nbsp;12 geiht in’n Süüdoosten över Döösmoor un Hamelwöördenermoor na Wulfsbrook an de B&nbsp;495 un över de K&nbsp;13 na Wischhoben. De *Brookweg* föhrt in’n Süden von Kaidiek na Brook.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 35 Kilometer in’n Süüdoosten von Kaidiek an de B&nbsp;73.

De nächste Bahnhoff is so bi 14 Kilometer wied weg in’n Süüdwesten de Bahnhoff Wingst an de Nedderelvbahn von Cuxhoben na Hamborg.

## Footnoten
Laak (Freeborg)

**Laak** () is en Oort in de Gemeen Freeborg (Samtgemeen Noordkeden) in’n Landkreis Stood, Neddersassen.

## Geografie

De Oort liggt in de Masch von de Nedderelv direkt achter’n olen Elvdiek (de ne’e Hauptdiek von de Elv liggt vondaag dree Kilometer in’n Noorden). Dat Water in’n Süden von’n olen Diek flütt över dat Freebörger Slüsenfleet na de Elv hen af un dat in’n Noorden von’n olen Diek över’n Süüdlichen Sielgraven.

De Naveröörd sünd Freeborg in’n Oosten, Schöneworth un Esch in’n Süden un Stellenfleet in’n Westen.

## Historie

To Laak hebbt ok de Göder Laak I, Laak II un Laak III mit tohöört.

### Verwaltungsgeschicht

De Oort hett vör 1852 to de Hauptmannschop Schöneworth von dat Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Kreis Stood worrn.

De Oort weer fröher Deel von de Buurschop Esch un later to de Hauptmannschop un Buurschop Schöneworth. Noch later is Schöneworth Deel von de Gemeen Freeborg worrn.

### Inwahnertall

: * mit de Göder

### Religion

Laak is evangeelsch-luthersch präägt un höört to dat Kaspel von de Wulphardi-Kark in Freeborg.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

För Laak is de freewillige Füürwehr Freeborg mit tostännig.

### Verkehr

An Laak löppt de Landsstraat 111 langs, de in’n Westen över Krummendiek un Balje twüschen Geversdörp un Neehuus an de Bundsstraat 73 ran geiht un in’n Süüdoosten över Freeborg, Hamelwöörden un Wischhoben na Drochters un Stood.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so 37 Kilometer in’n Süüdoosten von Laak an de L&nbsp;111.

De nächste Bahnhoff is so bi 18 Kilometer wied weg in’n Süüdwesten de Bahnhoff Wingst an de Nedderelvbahn von Cuxhoben na Hamborg.

## Footnoten
Burgmann

**Burgmann** is de Familiennaam von

* Arnold Norbert Burgmann (1909–1987), düütschen Preester, Missionar un Ethnoloog,
* Dieter Burgmann (* 1939), düütschen Politiker,
* Jacob Burgmann (1659–1724), düütschen lutherschen Theoloog,
,
* Max Burgmann (1844–1929), düütschen Jurist,
* Nikolaus Burgmann (üm 1360–1443), düütschen Historiker,
* Rudolf Burgmann (1874–1943), öösterriekschen Politiker.

Kiek ok bi: Burgman, Borgmann.
Johann Burgmann

**Johann Burgmann** is de Naam von

* Johann Burgmann (1589–1662), düütschen Jurist,
* Johann Burgmann († üm 1825), Tiroler Maler,
* Johann Christian Burgmann (1697–1775), düütschen lutherschen Theoloog,
* Johann Georg Burgmann (vör 1647–na 1672), düütschen Jurist.
Rudolf Näthhorn

**Rudolf Näthhorn** (* 6. Dezember 1937 in Altno; † 16. Dezember 2012 in Buxthu) weer en düütschen Politiker.

Näthhorn is 1937 in Altno boren un hett Schriftsetter lehrt. Later hett he as Prokurist arbeidt.

1973 is Näthhorn na Buxthu tagen un in dat Johr ok in de SPD rin. He weer von 1976 bet 2001 in’n Stadtraad von de Stadt Buxthu un von’n 14. November 1991 bet 30. Juni 2000 dor ok Börgermeester.

Von 1991 bet 2001 weer he Afornten in’n Kreisdag von’n Landkreis Stood.

Twee Maal weer he Kannedaat för de SPD för’n Landdag von Neddersassen un ok Kannedaat för dat EU-Parlament, kunn sik bi düsse Wahlen aver nich dörsetten.

2000 hett Blagnac, de Partnergemeen von Buxthu, em to’n Ehrenbörger maakt. 2003 hett he dat Bundsverdeenstkrüüz kregen.

Näthhorn weer verheiraadt mit siene Fro Sybille, de in’n Sommer 2012 doodbleven is.
Jürgen Badur

**Jürgen Badur** (* 1949) is en düütschen Verwaltungsbeamten.

Badur is 1949 in Westfalen boren. He is Diplom-Verwaltungsweert. 1977 is he Kämmerer von de Gemeen Vosshusen worrn un is dor 1979 för twölv Johr as Gemeendirekter wählt worrn. Sien Amt hett he an’n 1. September 1979 antreden. 1992 is he noch en tweet Maal för twölv Johr wählt worrn. Dat is he aver blots bet to’n 30. Juni 2000 bleven. In dat Johr is he as Börgermeester von de Stadt Buxthu wählt worrn. In’n eersten Wahlgang hett he 43,1&nbsp;% von de Stimmen kregen. In’n tweten Wahlgang kunn he sik denn mit 54,1&nbsp;% von de Stimmen gegen de parteilose Annegret Kruse dörsetten. Börgermeester weer he von 1. Juli 2000 bet 31. Oktober 2014. Sietdem is Badur in Rohstand. Na em hett Katja Oldenburg-Schmidt dat Amt övernahmen.
Üner

**Üner** is de Familiennaam von

* Atakan Üner (* 1999), törkschen Footballspeler,
* İdil Üner (* 1971), düütsche Schauspelerin,
* İlke Üner (* 1983), düütsche Viegelienspelerin un Schauspelerin,
* Kaan Üner (* 1988), törkschen Basketballspeler.
Katja Oldenburg-Schmidt

**Katja Oldenburg-Schmidt** (* 1959) is en düütsche Verwaltungsbeamtin.

Oldenburg-Schmidt is 1959 in’n Kreis Pinnbarg boren un dor ok opwussen. Ehr Abitur hett se an dat Gymnasium in Pinnbarg maakt. Se hett an de Universitäten Hamborg un Freiburg Juristeree studeert un weer ok wetenschopliche Mitarbeiderin an’n Lehrstohl för Finanzwetenschop in Hamborg. Na dat Studium hett se in de Ümweltbehörde von de Stadt Hamborg arbeidt. 1992 is se in de Stadt Buxthu kamen un hett dor de Ressorts Recht un Ordnung övernahmen. Von 1994 af an weer se Geschäftsföhrerin von de Sellschop, de de Grundstücken von de Estetal-Kasern vermarkten dee. 2000 hett se dat Leid von’n Präventschoonsraad von de Stadt Buxthu övernahmen. 2009 hett de Stadtraad ehr as eerste Stadträdin wählt. Se is an’n 25. Mai 2014 mit 59,6&nbsp;% von de Stimmen as parteilose Kannedatin för söven Johr as Börgermeestersche von de Stadt Buxthu wählt worrn un hett dat Amt an’n 1. November 2014 von ehren Vörgänger Jürgen Badur övernahmen. Ehr aktuelle Amtstied löppt bet to’n 31. Oktober 2021.

Oldenburg-Schmidt is verheiraadt un hett een Dochter.

## Weblenken

* Websteed von Oldenburg-Schmidt (hoochdüütsch)
Rainer Schlichtmann

**Rainer Schlichtmann** (* 1953) is en düütschen Verwaltungsbeamten.

Schlichtmann is 1953 boren un hett na Lehr in de Gemeenverwaltung denn en Afsluss as Diplom-Verwaltungsweert maakt. Bet 1983 hett he bi de Samtgemeen An’n Dobrook arbeidt un harr dor toletzt dat Leid över dat Boamt. Von 1984 bet 1995 weer he denn Gemeendirekter in de Gemeen Bienbüddel. In dat Johr 1995 is he in de Samtgemeen Harsfeld as Samtgemeendirekter wählt worrn. Nadem siene Amtstied von twölv Johr rüm weer, is in de Samtgemeen Harsfeld de Dubbelspitz ut hauptamtlichen Samtgemeendirekter un ehrenamtlichen Samtgemeenbörgermeester tohoopleggt worrn to en hauptamtlichen Samtgemeenbörgermeester. De Wahl to’n eersten hauptamtlichen Samtgemeenbörgermeester hett he an’n 22. April 2007 wunnen un hett düt Amt an’n 1. Oktober 2007 antreden.

Tosätzlich is he siet 1995 Gemeendirekter för de Gemeen Harsfeld. In de Gemeen Ohlers weer he von 1996 bet 2011 ok Gemeendirekter.

He hett in’n Januar 2014 de Ehrenmedallje von’n Neddersassischen Städer- un Gemenenbund un ok de Ehrenmedallje von’n Flecken Harsfeld kregen.

Schlichtmann is verheiraadt mit siene Fro Ulrike un hett twee Kinner. He leevt in Harsfeld.

## Weblenken

* Schlichtmann sien Websteed (hoochdüütsch)
Thorsten Krüger

**Thorsten Krüger** (* 8. Februar 1966 in Bremerhoben) is en düütschen Verwaltungsbeamten.

## Leben
Krüger is 1966 in’n Bremerhobener Stadtdeel Leh boren. Sien Vader weer Füürwehrmann un siene Moder bi dat Feernmellamt von de Düütsche Bundspost. He hett twee Geswüster. 

Nadem he 1982 de Realschool an de Johann-Gutenberg-School in Bremerhoben afslaten hett, füng he en Lehr as Feernmellhandwarker bi de Düütsche Bundspost Telekom an, de he 1985 afslaten hett. Bet 1986 weer Krüger op de Gewarvlichen Lehranstalten in dat Schoolzentrum Carl von Ossietzky in Bremerhoben un hett so de Fachhoochschoolreife kregen. Na düsse Tied hett Krüger sien Grundwehrdeenst bi de Luftwapen bi’n Flegerhorst Gosler un bi dat Floogafwehrraketengeschwader 37 in Olenwoold daan. Krüger is Staffsünneroffzeer von de Reserve.
Na de Tied bi de Bundswehr weer Krüger Boföhrer un Utbiller bi de DBP Telekom. Von 1992 af an hett he as Boleiter un later as Niederlassungsleiter in de Boweertschop arbeidt.

1996 hett Krüger en Studium an de Fachhoochschool von’n Bund för öffentliche Verwaltung in Mannheim anfungen, dat he mit en Afsluss as Diplom-Verwaltungsweert 1999 afslaten hett. To Anfang von sien Studium is Krüger to de Bundsagentur för Arbeid wesselt. Dor hett he bet 2005 arbeidt, toletzt as Geschäftsföhrer för Personal un Finanzen. Tosätzlich weer he dor Trainer för verscheden Fachrebeden so as Kösten-Leistungsreken, Controlling un Personalföhrung. Bavenop weer Krüger Lehrbeopdragten von de Hoochschool Bremerhoben un an de Fachhoochschool von’n Bund för öffentliche Verwaltung in Swerin.

Von 2005 bet 2014 weer Krüger Börgermeester von de Stadt Langen in Neddersassen. An’n 2. November 2014 is he mit 79,84&nbsp;% von de Stimmen as Börgermeester von de nee grünnte Stadt Geestland wählt worrn, de an’n 1. Januar 2015 mit de Fusion von de Stadt Langen un de Gemenen von de Samtgemeen Beers tostann kamen is. An düssen Dag hett denn ok Krüger dat Börgermeesteramt övernahmen.

Krüger is verheiraadt un hett twee Kinner.
Harald Zahrte

**Harald Zahrte** (* 1957 in Ülzen) is en düütschen Verwaltungsbeamten.

Zahrte is 1957 in Ülzen boren un weer dor von 1967 bet 1976 op dat Hertog-Ernst-Gymnasium. He is 1995 Samtgemeendirekter von de Samtgemeen Hadeln worrn. Sietdem is he gliektiedig ok Stadtdirekter von de Stadt Oterndörp. 2006 is in de Samtgemeen Hadeln de Dubbelspitz ut hauptamtlichen Samtgemeendirekter un ehrenamtlichen Samtgemeenbörgermeester tohoopleggt worrn to en hauptamtlichen Samtgemeenbörgermeester. De Wahl to’n eersten hauptamtlichen Samtgemeenbörgermeester hett Zahrte wunnen. As Samtgemeenbörgermeester hett Zahrte siene Samtgemeen dör twee Fusionen föhrt. Toeerst is de Samtgemeen Hadeln an’n 1. Januar 2011 mit de Samtgemeen Sietland tohoopgahn un hett dormit de Samtgemeen Land Hadeln billt. To’n 1. November 2016 is düsse Samtgemeen denn noch wedder mit de Samtgemeen An’n Dobrook tohoopgahn un hett de aktuelle Samtgemeen Land Hadeln billt.

Zahrte is verheiraadt un hett dree Kinner.
Charlotte (North Carolina)

**Charlotte** is de gröttste Stadt van den US-Bundsstaat North Carolina. Van de Grött her liggt se up Platz 17 in de USA. Se liggt an de Grenz to South Carolina in den Mecklenburg County un is ok Verwaltensseet van dat County. 

Charlotte hett 842.051 Inwahner (Stand: 2016) up en Flach van 629,0 km2 (dorvan 627,5 km² Landflach). Dormit wahnen dor mehr Lüüd as in Atlanta, Detroit oder Miami. In de Metropolregion Charlotte-Gastonia-Concord leven etwa 2.470.000 Minschen. 

In Charlotte, de ok „Queen City“ nömmt wurrd, hett de gröttste US-Bank ehrn Seet, de Bank of America, un is de tweetwichtigste Bank- un Finanzplatz van de USA. Buterdem is dor en groot Flooghaven, mit de weltwiet de sössmeesten Floogbewegungen. Charlotte is ok Universitätsstadt, de University of North Carolina at Charlotte is dor to Huus. 

## Bekannt Lüüd ut de Stadt
* Charles Moss Duke (* 1935), Astronaut
* Don Kirkpatrick (1905-1956), Jazzmusiker

## Weblinks
* Siet för Besöker (engelsch)
Andreas Weber

**Andreas Weber** is de Naam von

* Andreas Weber (1605–1694), düütschen Politiker un Börgermeester,
* Andreas Weber (1718–1781), düütschen Philosoof un lutherschen Theoloog,
* Andreas Weber (1832–1901), düütschen Goornarchitekt,
* Andreas Weber (1878–1955), düütschen Politiker,
* Andreas Weber (* 1953), düütschen Swemmer,
* Andreas Weber (* 1957), düütschen Verwaltungsbeamten,
* Andreas Weber (* 1961), öösterriekschen Schriever,
* Andreas Weber (* 1963), düütschen Biochemiker un Botaniker,
* Andreas Weber (* 1967), düütschen Bioloog, Philosoof un Publizist,
* Andreas Weber (* 1971), düütschen Schriever,
* Andreas Weber-Schäfer (* 1939), düütschen Höörspeelbaas,
* Andreas Paul Weber (1893–1980), düütschen Grafiker un Maler,
* Andreas-Peter Weber (* 1961), düütschen Journalist.
Andreas Weber (Verwaltungsbeamten)

**Andreas Weber** (* 3. September 1957 in Rodenborg) is en düütschen Verwaltungsbeamten.

Weber is 1957 in Rodenborg boren un dor ok opwussen. Von 1963 bet 1967 weer he op de Stadtschool Rodenborg un von 1967 bet 1976 op dat Raadsgymnasium Rodenborg. Na de School hett he en Lehr bi de Bereitschaftspolizei in Bremen maakt. He is 1979 Beamten op de Polizeiwach in de *Sandstraten* in de Bremer Binnenstadt worrn un 1980 op dat Revier in Oosterholt. Von 1982 bet 1985 hett he an de Hoochschool för Öffentliche Verwaltung studeert un dor en Bachelor-Afsluss as Diplomverwaltungsbedrievsweert för den Fachbereich Polizei maakt. 1985 keem he as Beamten an dat Polizeirevier in de Bremer Binnenstadt un 1987 op dat Revier in Hemeln. 1990 bet 1992 hett he noch wedder studeert un an de Polizeiführungsakademie in Hiltrup en Master-Afsluss Diplomverwaltungsbedrievsweert för den Fachbereich Polizei maakt. He is 1992 Beamten in dat Laagzentrum von dat Polizeipräsidium Bremen worrn, 1993 Baas von dat Afdeel Logistik in dat Polizeipräsidium un 1997 Viezbaas von de Bereitschaftspolizei Bremen. 1999 is he Baas von de Fachdirekschoon Logistik bi de Polizei Bremen worrn un 2003 Baas von de Bereitschaftspolizei Bremen. 2009 is he denn Baas von de Kriminalpolizei un dat Landskriminalamt Bremen worrn.

2011 is Weber in’n Stadtraad von de Stadt Rodenborg wählt worrn.

2014 weer Weber ok Kannedaat bi de Wahl to’n hauptamtlichen Börgermeester von de Stadt Rodenborg. He hett de Wahl mit 55,8&nbsp;% von de Stimmen wunnen un sik dormit gegen sien Vörgänger Detlef Eichinger dörsett. Weber hett dat Amt an’n 1. November 2014 övernahmen.

Weber hett 1979 in de Stadtkark in Rodenborg siene Fro Claudia freet. De beiden hebbt dree Kinner.

## Weblenken

* Weber sien Websteed (hoochdüütsch)